laion/Wikipedia-Exotic huggingface dataset:
כל לב הוא דלת

כל לב הוא דלת (אנגלית: Every Heart A Doorway) היא נובלה של הסופרת האמריקאית שונן מגווייר, אשר זכתה לשבחים רבים עם צאתה, ואף זכתה בשלושת הפרסים החשובים לפנטזיה, בשנת 2017, פרסי לוקוס,נבולה, והוגו. הנובלה עוקבת אחר ננסי, נערה מתבגרת א-מינית, שמגיעה למעון של אלינור לילדים שנעלמו לתקופת זמן מסוימת. בזמן העדרם, הילדים הגיעו לעולמות פנטזיה שאפשרו להם לממש את יכולותיהם ואופיים בצורה מקסימלית. בשלב מסוים, הילדים נפלטו מעולמות הפנטזיה שלהם וחזרו לעולם שלנו. המעבר בחזרה לעולם שלנו, יצר אצלם קושי להתמודד עם החיים בעולם האמיתי ותחושת אובדן שמלווה את חייהם. מאחר שהם לא מצליחים למצוא את הדלת שתחזיר אותם אל עולם הפנטזיה, הילדים לא מסתגלים היטב לחיים, ונשלחים למעון של גב' אלינור וסט לילדים אבודים. מעון שמנסה לסייע לילדים כאלו, להתגבר על האובדן ולחזור להשתלב בעולם. עם הגיעה למעון, ננסי נאלצת להתמודד עם הדיירים השונים שבו ועם תעלומה של מספר מקרי רצח, שמאיימת לפגוע בכל אחד מהדיירים, ובעצם קיומו של המעון. "כל לב הוא דלת" היא הנובלה הראשונה מבין סדרה של ארבע נובלות (עד כה) בשם "הילדים הסוררים" (באנגלית: "The Wayward Children") שעוקבת אחר חלק מהדמויות והנושאים שהוצגו בנובלה הראשונה. הנובלה הראשונה תורגמה לעברית. הביקורות לספר חיוביות. ב-NPR נכתב: "זוהי פנינה שצריכה לשכון על המדף לצד ספריהם הקלאסיים של לואיס קרול וק.ס. לואיס למרות המקום היקר שהיא תופסת על המדף לצידם". זכה בפרס הוגו, פרס נבולה ופרס לוקוס לשנת 2017. 2017 Locus Awards Winners מתוך אתר locusmag.com, ה-24 ביוני 2017 Nebula Award Recipients Announced מתוך אתר sfwa.org ה-20 במאי 2017 2017 Hugo Awards מתוך אתר thehugoawards.org, ה-17 באוגוסט 2017 'Every Heart' Is A Doorway To Winning Fantasy, NPR.org (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
תומאס קאנטרימן

תומאס מ. קאנטרימן (באנגלית: Thomas M. Countryman) הוא דיפלומט אמריקאי אשר שימש כעוזר מזכיר המדינה לביטחון בינלאומי ולמניעת תפוצה גרעינית ותת מזכיר המדינה לענייני ביטחון בינלאומי. תומאס מ. קאנטרימן נולד ב-1957 בארצות הברית. הוא למד באוניברסיטת וושינגטון בסנט לואיס ובבית הספר לממשל על שם ג'ון קנדי באוניברסיטת הרווארד. הוא הצטרף למחלקת המדינה של ארצות הברית ב-1982. בין השנים 1983 עד 1985 הוא הוצב בשגרירות ארצות הברית בבלגרד. בשנים 1985 עד 1988 הוא עבד במחלקה לענייני מזרח אירופה ויוגוסלביה. בין השנים 1988 עד 1990 הוא למד את השפה והתרבות הערבית בארצות הברית ותוניסיה. בעת מלחמת המפרץ הוא עבר לשגרירות האמריקאית בקהיר. בין השנים 1991 עד 1993 הוא היה אחראי לדווח על עניינים פוליטיים, ביטחוניים ודתיים במצרים ב-1993 עד 1994, הוא עבד במשרד ללוחמה בטרור. בין השנים 1994 עד 1997 הוא שימש כיועץ מיוחד לשגרירת ארצות הברית באומות המאוחדות מדליין אולברייט לענייני המזרח התיכון והיה איש הקשר האמריקני עם "UNSCOM". בשנים 1999 עד 2000 כיהן כמנהל המשרד לענייני דרום מרכז אירופה במחלקת המדינה. בשנים 2001 עד 2005 הוא הוצב בשגרירות ארצות הברית ברומא. בשנים 2005 עד 2008 הוא כיהן כסגן ראש משלחת ארצות הברית בשגרירותה באתונה. בשנים 2008 עד 2009 הוא שימש כיועץ למדיניות חוץ לגנרל ג'יימס טי. קונוואי, מפקד חיל הנחתים של ארצות הברית. בשנים 2009 עד 2010 כיהן כסגן מזכיר המדינה לעניינים פוליטיים צבאיים, ובשנים 2010 עד 2011 כסגן עוזר מזכיר המדינה לענייני אירופה ואחראי לענייני הבלקן. בשנת 2011, נשיא ארצות הברית ברק אובמה מינה אותו להיות עוזר מזכיר המדינה לענייני ביטחון בינלאומי ולמניעת הפצת נשק גרעיני, ולאחר אישור הסנאט הוא הושבע לתפקיד עוזר מזכיר ב-27 בספטמבר באותה השנה. ב-27 בינואר 2017, כאשר היה בדרכו לכנס בנושא בקרת נשק, פיטר אותו נשיא ארצות הברית דונלד טראמפ מתפקידו. מדיה וקבצים בנושא תומאס קאנטרימן בוויקישיתוף Farewell Remarks Archived official State Department biography. Accessed January 27, 2017 at Internet Archive. http://www.nbcnews.com/news/us-news/four-top-state-department-officials-ousted-trump-administration-takes-shape-n712611 https://foreignpolicy.com/2017/01/31/outgoing-u-s-official-urges-diplomats-to-stay-and-protect-constitution/ ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תומאס קאנטרימן".
אור-המלט (מחזה)

אוּר-המלט (בגרמנית: Ur-Hamlet) הוא מחזה אשר נכתב על שייקספיר, אשר לא ידוע על קיום עותק של המחזה, אך הוא מתוארך על ידי חוקרים למחצית השנייה של 1587. ידוע שהמחזה הוצג בלונדון. במחזה ידוע שיש דמות בשם המלט; וכן כי יש דמות רפאים במחזה שבוכה "המלט, נקמה!". הקשר של אור-המלט למחזה הידוע המלט של שייקספיר אינו ברור. ייתכן ומדובר במחזה המציג אירועים שהתרחשו לפני הטרגדיה של שייקספיר או אולי גרסה מוקדמת של המחזה. כמה חוקרים מאמינים כי אור-המלט הושפע מהעבודה הגרמנית "Der bestrafte Brudermord". תומאס נאש (מחזאי אנגלי מהמאה ה-16) ציין את הדמיון בין סגנונו של המחזה המלט של שייקספיר לסגנון "הטרגדיה הספרדית" מאת תומאס קיד ולכן האמין שקיד הוא המחבר של אור המלט. חוקרים אחרים מאמינים כי המחזה הוא גרסה מוקדמת של מחזהו של שייקספיר, וכהוכחה הם מצביעים על שלוש גרסאות מוקדמות של המחזה השייקספירי ששרדו שבהם קווי דמיון לאור-המלט. אפשרות נוספת היא שמדובר באותו מחבר על פני תקופה של שנים רבות. הארדין קרייג הראה במחקרו כי ייתכן ואור-המלט הוא טיוטה מוקדמת של המחזה שנכתב גם הוא על ידי שייקספיר. כך גם סוברים בצורה זו או אחרת הרולד בלום, פיטר אלכסנדר, ועוד. הזרם המרכזי של החוקרים עדיין מחזיק בטענה שאור-המלט הוא פשוט גרסה משובשת בלתי מורשית לטקסט שפורסם בסופו של דבר. חקר מחזה המלט
ג'סטין קנאפ

ג'סטין אנטוני קנאפ (באנגלית: Justin Anthony Knapp; נולד ב-18 בנובמבר 1982) הוא ויקיפד אמריקאי, מוכר בשם העט Koavf והאדם הראשון שביצע מעל מיליון עריכות במיזם ויקיפדיה. נכון לדצמבר 2017, קנאפ ביצע מעל 2 מיליון עריכות. עד לאוקטובר 2016 עזר לכתוב שני ערכים מומלצים בוויקיפדיה האנגלית. מ-18 באפריל 2012 ועד 1 בנובמבר 2015 ניצב במקום הראשון בתור הוויקיפד הפעיל ביותר במיזם עד שסטיבן פרואיט עבר אותו. קנאפ החל את לימודיו התיכוניים בעיר אינדיאנפוליס בשנת 1997. הוא בעל תואר בפילוסופיה ובמדעי המדינה מאוניברסיטת אינדיאנה. בשנת 2013 החל מסלול התמחות לצורך עבודה כאח רפואי. קנאפ עבר את רף מיליון העריכות הראשונות ב-19 באפריל 2012. הוא החל להיות פעיל במיזם ויקיפדיה במרץ 2005 ומאז תרם בממוצע 385 עריכות ליום. הוא ציין שהגורם שסייע לפעילותו הרבה במיזם היה פיטוריו. בשנת 2012, בירך מייסד ויקיפדיה ג'ימי ויילס את קנאפ על הישגו והעניק לו "פרס" מיוחד על פועלו – 20 באפריל הוכרז על ידו כ"יום ג'סטין קנאפ". בראיון שנערך עם קנאפ בשנת 2014 הוא סיפר כי הוא פעיל במיזם מדי יום ושחלק ניכר מעריכותיו הן "תיקוני תקלדה". הוא הוסיף ואמר כי הפיחות במספר התורמים למיזם אינו מהווה בעיה. שם המשתמש שלו בוויקיפדיה Koavf, הוא ראשי תיבות של הביטוי "King of all Vext Fans" והוא מתייחס לסדרת קומיקס שאותה העריץ וקרא בשנות התשעים. הערך על ג'ורג' אורוול זכה לעריכות ולהרחבה רבה מצידו, וכן הוא קיטלג ערכים רבים על אלבומים לקטגוריות. ביוני 2012 התפרסם במקומון שקנאפ נהג לבצע עריכות על פני פרק זמן של כ-16 שעות ביום. קנאפ לקח חלק גם באקטיביזם פוליטי ונאם לטובת בני מיעוטים במערב סהרה. בשנים האחרונות התפרנס כשליח פיצה, עובד במכולת וכטלפן. מדיה וקבצים בנושא ג'סטין קנאפ בוויקישיתוף דף המשתמש של קנאפ בוויקיפדיה האנגלית. https://www.indianapolismonthly.com/news-opinion/king-of-corrections/ https://www.dailydot.com/news/wikipedian-first-1-million-edits/ https://www.washingtonpost.com/news/the-intersect/wp/2015/07/22/you-dont-know-it-but-youre-working-for-facebook-for-free/
יבגני צ'רנוב

יבגני אלכסנדרוביץ' צ'רנוב (ברוסית: Евгений Александрович Чернов; נולד ב-23 באוקטובר 1992, טומסק) הוא כדורגלן רוסי בעמדת המגן ברוסטוב. הוא בוגר האקדמיה לכדורגל בטומסק. בקיץ 2010, צורף לסגל הקבוצה הבוגרת של "טום" באליפות רוסיה. ב-13 באוגוסט אותה שנה הופיע לראשונה במשחק קבוצת הנוער נגד "קריליה סובייטוב" (0:3). בקיץ 2011, יחד עם חברו לקבוצה דמיטרי אפרמוב עברו בדיקה רפואית במועדון "מוסטוביק-פרימוריה" אוסוריסק, אבל לא עברו בסוף. ב-2011, התאמן אומנם עם הקבוצה הבוגרת, אך לא עלה במדי הקבוצה. ב-27 באפריל 2012, במשחק נגד "אמקר" (שהסתיים בשוויון מאופס), ערך את הופעת הבכורה שלו בליגת העל. הוא עלה על המגרש בדקה ה-80 במקומו של ניקיטה בז'נוב. ב-18 ביולי 2012 צ'רנוב, הושאל עד סוף עונת 2012/13, לגזוביק אורנבורג. במשך העונה, לקח חלק ב-19 משחקים והבקיע 4 שערים, וסייע למועדון במסע החזרה לליגת המשנה. לפני תחילת עונת 2013/14 עוד התאמן עם "טום", ולאחר מכן עבר בדיקות רפואיות במועדון "חימיק" דזרז'ינסק. ב-11 ביולי חימיק הודיעה כי צ'רנוב, עבר לקבוצה בהשאלה. בעונת 2013/14 צ'רנוב הופיע ב-26 משחקים ועזר לקבוצה להבטיח את מקומה בליגה. הוא המשיך לשחק בשורותיה גם בעונת 2014/15 שבסיומה הקבוצה ירדה לליגה השנייה. ב-2 ביולי 2015 נודע כי בעונת 2015/16 צ'רנוב יושאל ליניסיי קרסנויארסק. הוא נטל חלק ב-18 משחקים בליגה הראשונה ושתי משחקים בגביע הרוסי. בנוסף, בינואר 2016 הילו להתעניין בו מועדוני ליגת העל כ"קרסנודר" וקבוצת "זניט. תוך זמן קצר הוא הצטרף למועדון מסנקט פטרבורג, כשהוא מופיע במדי הקבוצה לראשונה ב-22 בספטמבר 2016 בשלב 16 האחרונות בגביע במשחק נגד טמבוב. לפני עונת 2017/18 עבר בהשאלה למשך שנה למועדון מליגת העל "טוסנו". הוא הופיע לראשונה במדי טוסנו ב-15 ביולי 2017 במשחק הבייתי, במסגרת המחזור הראשון נגד "אופה". ביולי 2018 חזר להרכב זניט-2. לעיתים צורף להרכב הקבוצה הבוגרת ושיחק תפקיד מרכזי בניצחון 4:0 של זניט על וולגר אסטרחן, במשחק שלב 32 האחרונות של הגביע הרוסי בכדורגל כשבישל גם את שערו של רוברט מאק. בדצמבר 2018 הסתיים חוזהו בזניט ולא חודש ובפברואר 2019 חתם ל-3.5 שנים ברוסטוב. באוקטובר 2020 חתם בקרסנודאר. ב-31 במרץ 2011, יחד עם חברו לקבוצה דמיטרי ניקיטינסקי צ'רנוב זומן לנבחרת הנוער של רוסיה ששחקניה הורכבו מילידי 1992. הוא השתתף בטורניר בינלאומי שנערך פורטוגל. ב-19 באפריל במשחק נגד הצרפתים (0:0), צ'רנוב ערך את הופעת הבכורה שלו בנבחרת הלאומית. הוא הופיע על המגרש כשעלה כמחליף בדקה ה-62. ב-16 באוגוסט 2017 צורף להרכב הנבחרת הלאומית של רוסיה ואף השתתף במחנה האימונים בנובוגורסק, אך טרם שיחק בשורות הנבחרת במסגרת רשמית. מדיה וקבצים בנושא יבגני צ'רנוב בוויקישיתוף יבגני צ'רנוב, באתר Transfermarkt יבגני צ'רנוב, באתר Soccerway יבגני צ'רנוב, באתר WorldFootball.net יבגני צ'רנוב, באתר FootballDatabase.eu
פרס אוסקר לעריכת הקול הטובה ביותר

פרס אוסקר לעריכת הקול הטובה ביותר (באנגלית: Academy Award for Best Sound Editing) הוא פרס אוסקר הניתן מטעם האקדמיה האמריקאית לקולנוע לסרט בעל עריכת הקול ועיצוב הקול הטובים ביותר; עריכת קול היא הבחירה וההרכבה של הקלטות הקול השונות, בעוד מעצבי קול אחראים על יצירת הפסקול הסופי של הסרט. בדרך כלל מוענק הפרס לעורכי הקול הראשיים של הסרט הזוכה, ולעיתים למעצבי הקול הראשיים. בעבר נקרא "פרס לאפקטי קול" (Best Sound Effects) ו"פרס לעריכת אפקטי קול" (Best Sound Effects Editing). המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי האוסקר. על פי חוקי האקדמיה, בשנים בהן אין עמידה בסף הסרטים המינימלי שצריכים להיות מועמדים לפרס, מוענק פרס עריכת הסאונד לסרט הזוכה באופן לא-תחרותי בתור פרס אוסקר להישגים מיוחדים (כפי שקרה בשנים 1975, 1977, 1979, 1981, 1984 ו-1987). בשנים 1968–1974, 1976, 1978 ו-1980 כלל לא חולק פרס, בשל מיעוט במועמדים. מאז שנת 2006 מועמדים בכל שנה חמישה סרטים לפרס. מעצב הקול ריצ'רד קינג זכה בפרס 4 פעמים (2003, 2008, 2010 ו-2017), יותר מכל זוכה אחר. עורכי הקול ריצ'רד הימס ואלן רוברט מארי היו מועמדים לפרס 9 פעמים כל אחד, ובכך הם מחזיקים במשותף בשיא המועמדויות לפרס. אתר טקס האוסקר בשנת 2012 זכו בפרס שני סרטים בשל שוויון בהצבעות. ההבדל בין עריכת סאונד למיקס סאונד, באתר הניו יורק טיימס, 2 במרץ 2018 עדכון חוקים לקראת טקס פרסי אוסקר ה-79, בארכיון אתר האקדמיה האמריקאית לקולנוע, 30 ביוני 2006
איברגים צלאגוב

איברגים יורייביץ' צלאגוב (באוסטית: Цæллагаты Юрийы фырт Ибрагим; נולד ב-12 בדצמבר 1990 בולדיקווקז, אוסטיה הצפונית) הוא כדורגלן רוסי ממוצא אוסטי המשחק בעמדת המגן באלניה ולדיקווקז. צלאגוב הוא בוגר האקדמיה לכדורגל של קריליה סובייטוב סמרה. החל מינואר 2010 היה לאחד השחקנים העיקריים במועדון. ב-2010 המועדון חווה זמנים קשים, עקב בעיות כלכליות שוחררו שחקנים רבים ושחקני קבוצת הנוער, איברגים ביניהם, קיבלו הזדמנות להוכיח את עצמם ואיברגים הפך לשחקן מרכזי, הוא הופיע בהרכב הקבוצה הבוגרת לראשונה, ב-13 במרץ 2010 במשחק נגד "זניט". את השער הראשון הבקיע ב-2 באוקטובר, במשחק נגד "אלניה". בסוף עונת 2010 היה מועמד לפרס "החמישייה הראשונה"כאחד השחקנים הצעירים הטובים של העונה. בהדרגה הצליח להפוך לשחקן מפתח בקבוצה ולאחד ממנהיגי הקבוצה.  ב-30 בדצמבר 2016, עבר למועדון הכדורגל "זניט". הוא חתם על חוזה למשך 3.5 שנים. ב-2 באוגוסט 2017 הושאל למשך עונה אחת ל"דינמו מוסקבה" וכעבור עונה חזר לזניט, במאי 2018, ברם הוא לא הרשים במחנה האימונים והוחזר להשאלה, הפעם לרובין קאזאן. במדיה הופיע במשך שנה שלמה. בקיץ 2019 עבר לסוצ'י. ערך הופעת בכורה במדי הקבוצה במחזור הראשון של עונת 2019/2020, במשחק החוץ נגד ספרטק מוסקבה ב-13 ביולי 2019. את שער הבכורה הבקיע ב-31 באוגוסט 2019 במשחק המחזור השמיני נגד רובין קאזאן. ב-9 בפברואר 2011 ערך את הופעת הבכורה בטורקיה במשחק הידידות מול אוקראינה בהרכב נבחרת הנוער. השתתף גם באליפות אירופה לנוער 2013. מדיה וקבצים בנושא איברגים צלאגוב בוויקישיתוף איברגים צלאגוב, באתר Transfermarkt איברגים צלאגוב, באתר Soccerway איברגים צלאגוב, באתר WorldFootball.net איברגים צלאגוב, באתר FootballDatabase.eu «Зенит» прорабатывает вариант аренды Юсупова, Полоза и Цаллагова в клубы РФПЛ Ибрагим Цаллагов переходит в Казанский Рубин на правах аренды
איוב ורעיו

"איוב ורעיו" הוא תחריט מאת הצייר הישראלי נחום גוטמן. ההדפס "איוב ורעיו" הוא חלק מסדרה בת שבעה הדפסים שיצר נחום גוטמן בעת שהותו באירופה, בין השנים 1925-1920. ההדפסים נוצרו בטכניקה של תחריט יבש והם מתמקדים בדמותו של איוב המקראי. בשנת 1979 בקירוב ביקש גוטמן להדפיס מחדש את העבודה, כיוון והעותקים שהיו ברשותו היו במצב לא טוב. ההדפסה המחודשת נעשתה בסדנת ההדפס ירושלים מלוח ההדפסה המקורי שיצר גוטמן. באותה תקופה הודפסו מחדש בסדנה עוד קבוצה גדולה של הדפסים פרי יצירתו של גוטמן. בהדפס זה מופיעים שלושת רעי איוב - אליפז התימני, בלדד השוחי וצופר הנעמתי - כשהם יושבים על הארץ. הם מוצגים בתנוחות של דיבור ושל הקשבה ומחשבה. לפניהם שוכב איוב על בטנו כשמתחתיו פרוש בד או מחצלת וכן כד מים. גוטמן מחלק את התיאור למישור קדמי, בו נמצאות הדמויות, שמאחוריהן כמה תרנגולות, ולמישור אחורי מרוחק, ובו מתואר נוף מדברי ובו עיזים, גבעה וכמה פרטים נוספים.
נאוקנוס

נאוקנוס (שם מדעי: Neocnus; מילולית: "עצלן חדש") הוא סוג נכחד של עצלן קרקע ממשפחת עצלני דו-אצבע שחי באיים קובה והיספניולה בסוף הפליסטוקן ואף בתחילת ההולוקן. שני מינים נמצאו בסוג זה. עצלן קרקע זה היה קרוב משפחתו של המגלוניקס שחי ביבשת אמריקה הצפונית אך היה קטן ממנו בהרבה. כמו כן, הוא היה קרוב לעצלני הקריביים שהיגרו לאיים אלה מאמריקה הדרומית. הנאוקנוס היה קטן מספיק בכדי לטפס על עצים, בשונה מרוב עצלני הקרקע, וככל הנראה ניזון מעלים. היו לו זרועות ארוכות בעלות זוג טפרים חדים, צלעות גדולות וזנב ארוך וחזק יחסית וייתכן שהוא יכול היה לעמוד זקוף. שיני העצלן היו קצרות ומשולשות ולסתו שרירית. מאובני הנאוקנוס התגלו לראשונה ב-1961 בכמה מערות בהאיטי, והם מתוארכים לתקופה שלפני כ-5,000 שנה. ככל הנראה נכחד סוג זה, בדומה לעצלני קרקע קריביים אחרים, בידי האדם שצד אותו לבשרו. מדיה וקבצים בנושא נאוקנוס בוויקישיתוף נאוקנוס, באתר ITIS (באנגלית) נאוקנוס, באתר NCBI (באנגלית) נאוקנוס, באתר האנציקלופדיה של החיים (באנגלית) נאוקנוס, באתר GBIF (באנגלית) www.itis.gov www.tandfonline.com David W. Steadman, Paul S. Martin, Ross D. E. MacPhee, A. J. T. Jull, H. Gregory McDonald, Charles A. Woods, Manuel Iturralde-Vinent, Gregory W. L. Hodgins, Asynchronous extinction of late Quaternary sloths on continents and islands, Proceedings of the National Academy of Sciences of the United States of America 102, 2005-08-16, עמ' 11763–11768 doi: 10.1073/pnas.0502777102
מירגאיה

מירגאיה (שם מדעי: Miragaia) הוא סוג של דינוזאור ממשפחת הסטגוזאוריים שחי בתקופת יורה עליון לפני כ-150 מיליון שנה. מאובניו נמצאו בפורטוגל. הוא קרוי על שם מירגאיה, אחת הפרגזיות של העיר פורטו, שם נמצאו מאובניו. הוא היה קרוב משפחה של הסטגוזאורוס הענקי. המירגאיה היה בעל הצוואר הארוך ביותר במשפחת הסטגוזאוריים. אורכו הכולל היה כ-5.5 עד 6.5 מטרים, והוא שקל כ-2 טונות. צווארו הארוך הכיל 17 חוליות, יותר מחוליות הצוואר של מרבית הזאורופודים. הייתה לו לסת ארוכה, רגליים ארוכות ולאורך גופו היו פרושות לוחיות גדולות עם כתפיים גבוהות שבקצותן בלטו זוג דוקרנים. מאחורי גבו האמצעי בלטה שורת קוצים ארוכים שהסתיימה בקצה הזנב. קוצים אלה שימשו כנראה להגנתו. לא ברור למה שימש הצוואר הארוך, שהיה קצר מצווארי הזאורופודים אך ארוך יותר מצווארי סטגוזאורים שחיו בתקופתו, דבר המטיל ספק בשימושו לאכילת עלים מצמרות עצים. ייתכן שאורך הצוואר קשור בברירה זוויגית ונועד למשוך את הנקבות. המירגאיה נכחד לאחר תור היורה בדומה להרבה מהסטגוזאורים. דינוזאור זה הופיע בסדרה מהפכת הדינוזאורים ובמשחק Jurassic World: Alive. מדיה וקבצים בנושא מירגאיה בוויקישיתוף מירגאיה, באתר האנציקלופדיה של החיים (באנגלית) מירגאיה, באתר GBIF (באנגלית)
יחסי מקדוניה הצפונית – סן מרינו

יחסי מקדוניה הצפונית-סן מרינו הם היחסים הדו-צדדיים שבין רפובליקת מקדוניה הצפונית לבין הרפובליקה המרוממת של סן מרינו. בשנת 2016, שווי הסחורה שיוצאה מסן מרינו למקדוניה הגיעה לסך 19.7 אלף דולר אמריקאי והיא כללה בעיקר מכונות שטיפה, כביסה והכנת מזון. לעומת זאת, מקדוניה לא ייצאה לסן מרינו אף סחורה באותה שנה. בשנת 2014, שווי הסחורה שיוצאה מסן מרינו למקדוניה הגיעה לסך 11.3 אלף דולר אמריקאי והיא כללה חולצות מכותנה (68%) ומכונות כביסה (32%). באותה שנה, שווי הסחורה שיוצאה ממקדוניה לסן מרינו הגיעה לסך 248 אלף דולר אמריקאי והיא כללה ירקות יבשים (84%) וירקות קפואים (16%). מקדוניה הצפונית אינה מיוצגת בסן מרינו, הן בדרג השגרירות והן בדרג הקונסולרי. סן מרינו אינה מיוצגת במקדוניה הצפונית, הן בדרג השגרירות והן בדרג הקונסולרי. Products that San Marino exports to Macedonia (2016), The Observatory of Economic Complexity (באנגלית) (ארכיון) Products that San Marino imports from Macedonia (2016), The Observatory of Economic Complexity (באנגלית) (ארכיון) Products that San Marino exports to Macedonia (2014), The Observatory of Economic Complexity (באנגלית) (ארכיון) Products that San Marino imports from Macedonia (2014), The Observatory of Economic Complexity (באנגלית) (ארכיון)
קוצניים (עכברים)

קוצניים (שם מדעי: Deomyinae; בעבר Acomyinae) היא תת-משפחה של מכרסמים ממשפחת העכבריים החיים באפריקה ואסיה וקרובים לתת-משפחת העכברים. בתת-משפחה זו 4 סוגים. יצורים אלה קיבלו את שמם עקב שערם הסמור והדוקרני של חלק מהמינים המזכיר קוצים, בייחוד של בני הסוג קוצן. למינים אלה אין מאפיינים מורפולוגיים השונים ממינים אחרים במשפחת העכבריים, וקיבוצם בתת-משפחה נובע בעיקר בגלל DNA משותף דומה. הקוצנים הם יצורים אוכלי כל החיים בקבוצות קטנות ויכולים להסתדר בבתי גידול מדבריים. הם פעילי לילה. בישראל נפוצים שני מינים: קוצן מצוי, הנפוץ באזורי סלעים בכל ישראל, וקוצן זהוב הנפוץ במדבר יהודה ואזורי סלעים בנגב. קוצן (Acomys) סוג ומין יחיד Deomys ferrugineus חולדה זיפנית (Lophuromys) - בו חולדה זיפנית אדומה סוג ומין יחיד Uranomys ruddi מדיה וקבצים בנושא קוצניים בוויקישיתוף קוצניים, באתר ITIS (באנגלית) קוצניים, באתר NCBI (באנגלית) קוצניים, באתר Animal Diversity Web (באנגלית) קוצניים, באתר האנציקלופדיה של החיים (באנגלית)
חוק בויל-מריוט

חוק בויל-מריוט הוא אחד מחוקי הגז האידיאלי, אשר נוסח ב-1662 על ידי המדען האירי רוברט בויל. (למעשה, חוקר קצת פחות מוכר, ריצ'רד טונאלי (Richard Towneley) ביחד עם הנרי פואר (Henry Power) הראו את הקשר בין לחץ ונפח במערכת סגורה), וקרוי על שמו. אדם מריוט הצרפתי גילה את אותו החוק באופן עצמאי 14 שנים לאחר-מכן, בשנת 1676, אך מדידותיו היו מדויקות יותר מאלה של בויל, ולכן החוק נקרא בשם הכפול, אף שיש המקצרים אותו לחוק בויל או חוק מריוט. החוק עצמו, כמו שהסתבר מאוחר יותר, הוא מקרה פרטי של משוואת הגז האידיאלי לתהליך איזותרמי. חוק בויל-מריוט קובע כי מכפלת הנפח בלחץ של כמות קבועה של גז אידיאלי בטמפרטורה קבועה היא קבועה. או, במילים אחרות: בהינתן כמות קבועה של גז הנמצא בטמפרטורה קבועה, ככל שנגדיל את הלחץ המופעל עליו, כן יירד נפחו, ולהפך. הביטוי המתמטי של חוק בויל הוא: P V = K {\displaystyle \qquad \qquad PV=K} כאשר: V - נפח הגז. P - לחץ הגז. K - קבוע. ערכו של K מחושב על פי מדידות הלחץ והנפח של כמות גז קבועה. לאחר שמבצעים שינוי למערכת, לרוב על ידי שינוי נפח כלי הקיבול של הגז, נמדדים ערכיהם החדשים של הלחץ והנפח. מכפלת שני ערכים אלה תהיה שווה לערך הקבוע K. משוואת הגז האידיאלי מדיה וקבצים בנושא חוק בויל-מריוט בוויקישיתוף ארז גרטי, הקשר בין טמפרטורה ולחץ לנפח, במדור "מאגר המדע" באתר של מכון דוידסון לחינוך מדעי, 2 ביולי 2011 חוק בויל-מריוט, באתר אנציקלופדיה בריטניקה (באנגלית) ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
גמר ליגת האלופות 2018

גמר ליגת האלופות 2018 של עונת 2017/2018 התקיים במרכז הספורט הלאומי אולימפיסקי שבקייב בירת אוקראינה ב-26 במאי 2018, בין ריאל מדריד הספרדית לליברפול האנגלית. לריאל מדריד הייתה זו ההופעה ה-16 בגמר והשלישית ברציפות. לליברפול הייתה זו ההופעה השמינית במשחק גמר. ריאל מדריד ניצחה במשחק הגמר 1–3, והייתה זו זכייתה השלישית ברציפות בליגת האלופות, וה-13 בכלל בגמר גביע אירופה וליגת האלופות. האירועים הבולטים בגמר היו פציעתו של כוכב ליברפול, מוחמד סלאח, באמצע המחצית הראשונה; פציעתו של דני קרבחאל, המגן הימני של ריאל מדריד; שתי טעויות של שוער ליברפול לוריס קאריוס שעלו בשני שערים לחובת האדומים ושער במספרת של גארת' בייל מריאל מדריד, שנכנס כמחליף. בזכות הניצחון הפך מאמן ריאל מדריד, זינדין זידאן, למאמן הראשון שזוכה בליגת האלופות שלוש פעמים ברציפות, ובאותה קבוצה. ערך מורחב – עונת 2017/2018 בליגת האלופות שופט: סרביה מילוראד מאזיץ' קוונים: סרביה מילובן ריסטיץ', סרביה דליבור דודרביץ' שופט רביעי: צרפת קלמנט טורפין שופט קו: סרביה ננאד דוקיץ' סרביה דנילו גרוגיץ' מדיה וקבצים בנושא גמר ליגת האלופות 2018 בוויקישיתוף
ממלאת מקום (סדרת טלוויזיה)

ממלאת מקום (באנגלית: The Replacement) היא מיני-סדרת דרמה בריטית. היא שודרה לראשונה בערוץ BBC One ב-28 בפברואר 2017. הסדרה בת שלושה הפרקים מתרחשת וצולמה בגלאזגו. אלן היא אדריכלית שמצפה ללידת ילדה הראשון. מנהלי החברה בה היא עובדת החליטו להביא ממלאת מקום לתקופה שאלן תהיה בחופשת לידה. אלן מתרשמת מפולה, שהפסיקה את הקריירה שלה כדי לטפל בבתה, וכעת היא רוצה לחזור לעבודה. בהתחלה אלן ופולה מסתדרות יפה ביניהן, אבל אלן מתחילה לחשוש שפולה משתלטת על חייה המקצועיים והאישיים. מורבן כריסטי – אלן רוני, אדריכלית מצליחה שנכנסת להיריון בתקופה שהיא עובדת על מיזם חשוב ויקי מק'קלור – פולה ריס, אדריכלית מוכשרת, המתכננת לחזור לעבודה אחרי שנשארה בבית כדי לגדל את בתה ריצ'רד רנקין – איאן רוני, בעלה של אלן הוא פסיכיאטר במקצועו. הם הכירו כשהיא הגיעה אליו לטיפול דוגריי סקוט – דייוויד וורנוק, מנהל החברה בה אלן עובדת. הוא נשוי לקיי ויש לו רגשות כמוסים כלפי אלן ניב מקינטוש – קיי גיליס, אדריכלית זוכת פרסים המשקיעה עצמה בקריירה, וחברתה של אלן נאווין צ'אודרי – קירן, בעלה ואיש סודה של פול שיבון רדמונד – בת', אמו של איאן אתר האינטרנט הרשמי של ממלאת מקום "ממלאת מקום", במסד הנתונים הקולנועיים IMDb (באנגלית) "ממלאת מקום", באתר Rotten Tomatoes (באנגלית) "ממלאת מקום", במסד הנתונים הקולנועיים KinoPoisk (ברוסית) "Suggest You Don't Watch 'The Replacement' If You're About To Take Maternity Leave". The Huffington Post (באנגלית בריטית). 2017-02-20. נבדק ב-2017-02-26. "Glasgow is star of new BBC architecture drama". BBC News. 28 בפברואר 2017. נבדק ב-1 במרץ 2017. {{cite news}}: (עזרה) Simper, Paul (25 בפברואר 2017). "Mad About The Girl? Vicky McClure and Morven Christie reveal 10 things you need to know about The Replacement". The Sun. נבדק ב-27 בפברואר 2017. {{cite news}}: (עזרה) "The Replacement - Ellen Rooney". BBC. נבדק ב-28 בפברואר 2017. {{cite web}}: (עזרה) "The Replacement - Paula Reece". BBC. נבדק ב-28 בפברואר 2017. {{cite web}}: (עזרה) "The Replacement - Ian Rooney". BBC. נבדק ב-28 בפברואר 2017. {{cite web}}: (עזרה) "The Replacement - David Warnock". BBC. נבדק ב-28 בפברואר 2017. {{cite web}}: (עזרה) "The Replacement - Kay Gillies". BBC. נבדק ב-28 בפברואר 2017. {{cite web}}: (עזרה) "The Replacement - Kieran". BBC. נבדק ב-28 בפברואר 2017. {{cite web}}: (עזרה) "Weekly top 10". Barb. נבדק ב-2 במרץ 2017. {{cite news}}: (עזרה)